2018. gada 10. jūlijā Rīkojums Nr. 310

Rīgā (prot. Nr. 32 12. §)

**Par nekustamo īpašumu atsavināšanu Latvijas Republikas un**

**Krievijas Federācijas valsts robežas joslas ierīkošanai**

1. Atļaut Iekšlietu ministrijai Latvijas Republikas un Krievijas Federācijas valsts robežas joslas ierīkošanai 12 metru platumā atsavināt šādus nekustamos īpašumus:

1.1. nekustamā īpašuma "Alkšņi" (nekustamā īpašuma kadastra Nr. 6854 004 0063) daļu – zemes vienību (zemes vienības kadastra apzīmējums 6854 004 0434) 0,1477 ha platībā – Robežas ielā 1, Goliševā, Goliševas pagastā, Kārsavas novadā, par 160,00 *euro* atbilstoši noteiktajai atlīdzībai;

1.2. nekustamā īpašuma "Ārgaļi" (nekustamā īpašuma kadastra Nr. 6868 001 0078) daļu – zemes vienību (zemes vienības kadastra apzīmējums 6868 002 0154,) 0,08 ha platībā – Malnavas pagastā, Kārsavas novadā, par 252,17 *euro* atbilstoši noteiktajai atlīdzībai;

1.3. nekustamā īpašuma "Līdumi" (nekustamā īpašuma kadastra Nr. 3882 003 0141) daļu – zemes vienību (zemes vienības kadastra apzīmējums 3882 003 0283) 0,82 ha platībā – Šķilbēnu pagastā, Viļakas novadā, par 1123,40 *euro* atbilstoši noteiktajai atlīdzībai;

1.4. nekustamo īpašumu "Pirmais Kumeliņš" (nekustamā īpašuma kadastra Nr. 6896 006 0149) – zemes vienību (zemes vienības kadastra apzīmējums 6896 006 0140) 0,0157 ha platībā – Zaļesjes pagastā, Zilupes novadā, par 22,89 *euro* atbilstoši noteiktajai atlīdzībai;

1.5. nekustamā īpašuma "Straujupe" (nekustamā īpašuma kadastra Nr. 3882 003 0018) daļu – zemes vienību (zemes vienības kadastra apzīmējums 3882 003 0309) 0,27 ha platībā un zemes vienību (zemes vienības kadastra apzīmējums 3882 003 0311) 0,6 ha platībā – Bākarovā, Šķilbēnu pagastā, Viļakas novadā, par 1161,45 *euro* atbilstoši noteiktajai atlīdzībai;

1.6. nekustamā īpašuma "Vahmistrovi" (nekustamā īpašuma kadastra Nr. 3844 002 0005) daļu – zemes vienību (zemes vienības kadastra apzīmējums 3844 002 0148) 0,01 ha platībā – Baltinavas novadā par 15,00 *euro* atbilstoši noteiktajai atlīdzībai.

2. Iekšlietu ministrijai:

2.1. īpašuma tiesības uz šā rīkojuma 1. punktā minētajiem nekustamajiem īpašumiem normatīvajos aktos noteiktajā kārtībā nostiprināt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un tiesību nostiprināšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidents Māris Kučinskis

Iekšlietu ministra vietā –

ārlietu ministrs Edgars Rinkēvičs